**POTVARKIS**

**DĖL ANDRIAUS PANAVO PRIĖMIMO Į VIEŠOSIOS ĮSTAIGOS KALTINĖNŲ PIRMINĖS SVEIKATOS PRIEŽIŪROS CENTRO VYRIAUSIOJO GYDYTOJO PAREIGAS**

2025 m. sausio 30 d. Nr. MPP-7 (6.1 E)

Šilalė

Vadovaudamasis Lietuvos Respublikos darbo kodekso 67 straipsnio 2 dalimi, Lietuvos Respublikos sveikatos priežiūros įstaigų įstatymo 15 straipsnio 7 dalimi, Lietuvos Respublikos vietos savivaldos įstatymo 25 straipsnio 5 dalimi, 27 straipsnio 2 dalies 7 punktu, Lietuvos Respublikos viešųjų įstaigų įstatymo 20 straipsnio 3 dalimi, vykdydamas Šilalės rajono savivaldybės mero 2024 m. vasario 22 d. potvarkį Nr. MPP-30 „Dėl mėnesinio darbo užmokesčio pastoviosios dalies nustatymo viešosios įstaigos Kaltinėnų pirminės sveikatos priežiūros centro vyriausiajam gydytojui“, atsižvelgdamas į Andriaus Panavo 2025 m. sausio 27 d. prašymą:

1. P r i i m u Andrių Panavą į viešosios įstaigos Kaltinėnų pirminės sveikatos priežiūros centro vyriausiojo gydytojo pareigas nuo 2025 m. vasario 1 d., kol konkurso būdu į pareigas bus priimtas viešosios įstaigos Kaltinėnų pirminės sveikatos priežiūros centro vyriausiasis gydytojas, bet ne ilgiau negu vienų metų laikotarpiui. Darbo laiko norma – 20 darbo valandų per savaitę.
2. N u s t a t a u Andriui Panavui, viešosios įstaigos Kaltinėnų pirminės sveikatos priežiūros centro vyriausiajam gydytojui, mėnesinio darbo užmokesčio pastoviąją dalį – (*duomenys neskelbtini*) Eur (0,5 etato, neatskaičius mokesčių).

Šis potvarkis gali būti skundžiamas Lietuvos Respublikos darbo kodekso nustatyta tvarka Telšių darbo ginčų komisijai prie Valstybinės darbo inspekcijos (Respublikos g. 32, 87333 Telšiai).

|  |  |  |
| --- | --- | --- |
| Savivaldybės meras |  | Tadas Bartkus |
|  |  |  |